Ġużè Galea

Ġużè Galea (twieled fis-17 ta' Lulju 1901 – miet fis-26 ta' Marzu 1978) kien tabib u kittieb Malti.

 Studju u karriera medika 
Studja fis-Seminarju tal-Arċisqof (1914-17) u wara fil-Kulleġġ ta' San Alwiġi (1918-20). Mill-Università ta' Malta ħa l-lawrja ta' spiżjar (Ph.C.) fl-1925 u ta' tabib (M.D.) fl-1928.  Mar jistudja Londra fejn speċjalizza fis-Saħħa Pubblika u ħa id-Diploma fis-Saħħa Pubblika (D.P.H.) mir-R.C.P.S. fl-1932 u wara sar Fellow of the Royal Society of Health.

Għamel karriera fis-servizz tas-saħħa tal-gvern Malti. Kien uffiċjal mediku reżidenti mill-1928 sal-1930, uffiċjal mediku għall-kwarantina mill-1932 sal-1937, uffiċjal mediku għas-saħħa pubblika mill-1937 sal-1947, uffiċjal għoli tas-saħħa mill-1949 sal-1951, uffiċjal mediku prinċipali tal-gvern u suprintendent tas-saħħa pubblika mill-1951 sal-1961.

Fl-Università ta' Malta kien lecturer fil-Mediċina Forensika mill-1949 sal-1955 u professur tal-Mediċina Forensika mill-1955 sal-1961. 

Ippubblika bosta artikli fuq il-mediċina f'rivisti Maltin u internazzjonali u kien imdaħħal f'bosta kumitati li kellhom x'jaqsmu ma' xogħol soċjali u filantropiku.

 Letteratura u storja 

Ġużè Galea kien jinteressa ruħu ħafna f'raħal twelidu u fl-1925 meta kien għadu student tal-mediċina ppubblika Il-Knisja ta' Ħal Qormi u sitt snin wara  Storja Qasira ta' l-Ordni Kostantinjan ta' San Ġorġ.

Kellu interess kbir fl-istorja u kiteb bosta rumanzi storiċi. Kiteb ukoll xi bijografiji storiċi qosra interessani u artikli f' Melita Historica. Il-folklor kien qasam ieħor li studja u kiteb xi riċerki f'dan il-qasam. Kien President tal-Akkademja tal-Malti mill-1942 sal-1973 u President tal-The Malta Society of Arts, Manufactures and Commerce mill-1960 sal-1966.

 Unuri 
 Uffiċjal tal-Ordni Venerabbli ta' San Ġwann ta' Ġerusalemm
 Knight of Grace SMOM, Cross of Merit OM
 Kavalier tal-Ordni ta' San Ġorġ
 Defence Medal
 Coronation Medal
 Is-Salib Papali Pro Ecclesia et Pontefice
 Membru tal-Imperu Brittaniku (M.B.E.)

 Xogħlijiet 
 Rumanzi storiċi 

 Żmien l-Ispanjoli (1937)
 San Ġwann (1939)
 Raġel bil-Għaqal (1943)
 Meta Nħaraq it-Tejatru (1946)
 Id-Dinja Rota (1966)

 Xogħlijiet storiċi 

 Anton Manwel Caruana (1939)
 Maurice Magnus: His Stay in Malta (1943)
 Il-Kanonku Caruana bħala Diplomatiku (1947)
 Coleridge in Malta (1948)
 Kittieb Spanjol f'Malta (1950)

 Artikli f' Melita Historica 

 Malta and the Second World War: A Bibliography (1952)
 A Captain of the Port of Malta and a Grand Vizier of Constantinople (1964)
 The Great Siege of Malta from a Turkish Point of View (1965)
 The Quarantine Service and the Lazzaretto of Malta (1966)
 The Sea Board and Marshes of Qormi (1968)

 Folklor 

 The Taglia and the Taċċa (1962)
 Old Flour Mills of Malta (1963)
 Xogħol u Snajja ta' l-Imgħoddi (1969)

 Biblijografija 

 Ġużè Galea (1901 - 1978), L. Grasso, Midsea Books 1998.
 Galea, Professor Joseph, C. Briffa f' Malta Who's Who 1965. A Biographical dictionary Progress Press, Malta, 1965, p.127.
 Galea, Ġuże, Maltese Biographies of the twentieth century (edituri. Schiavone M.J., Scerri L.J.). PIN, Malta, 1997, p.291.
 Ġużè Galea, Rumanzier, Mifsud Francis Paul, Teżi - L-Università ta' Malta, 1973.

 Ħoloq esterni 

 Melita Historica
 L-Università ta' Malta

Kategorija:Twieldu fl-1901
Kategorija:Mietu fl-1978
Kategorija:Kittieba Maltin
Kategorija:Tobba Maltin